Χρήστος Γκαργκάνας

Ο Χρήστος Γκαργκάνας του Νικολάου (Σουφλί, 1907 - 21 Ιανουαρίου 1980) ήταν Έλληνας επιχειρηματίας και βουλευτής Έβρου με την ΕΡΕ επί μία δεκαετία.

Σταδιοδρομία 
Ήταν αλευροβιομήχανος στο Σουφλί από το 1928 Ανέπτυξε επιχειρηματική δραστηριότητα στην ιδιαίτερη πατρίδα του. Για πρώτη φορά έγινε βουλευτής με τον Ελληνικό Συναγερμό σε επαναληπτική εκλογή που διεξήχθη στις 27 Σεπτεμβρίου 1953 για την πλήρωση της έδρας του αποβιώσαντος (στις 14 Αυγούστου 1953) βουλευτή, Στέφανου Πρόκου. Εξελέγη στη συνέχεια βουλευτής με την ΕΡΕ στις εκλογές του 1956, του 1958 και του 1961.
Ήταν παντρεμένος με την Ευγενία Χατζηνικολάου και απέκτησαν 2 γιους και 1 κόρη. Ένας από τους γιους του είναι ο Νικόλαος Γκαργκάνας, διοικητής της Τράπεζας της Ελλάδας την περίοδο 2002-2008.

Ο Χρήστος Γκαργκάνας απεβίωσε το 1980 και κηδεύτηκε στις 22 Ιανουαρίου στο Σουφλί. Η κόρη του, Χρυσούλα, είναι στο τιμόνι της επιχείρησής του ("Μύλοι Θράκης").

Παραπομπές 

 
Έλληνες βιομήχανοι
Βουλευτές εκλεγμένοι με την ΕΡΕ
Βουλευτές Έβρου